(61) Psalms van Christus
Psalm 15 (3): nie deur eie werke nie, maar deur genade alleen
In vers 1 het ons die vraag: Here, wie mag vertoef in u tent? Wie mag woon op u heilige berg?
In vers 2 tot 5 het ons die antwoord, wat die HERE Self gee. Immers, Hy word gevra in vers 1 en daarom is die antwoord in 2 tot 5 van Hom afkomstig.
Nou kan ons maklik ‘n groot fout maak met die eise van vers 2 tot 5. Ons kan naamlik dink dat ons in hierdie gebooie voorwaardes het waaraan ons moet voldoen, waardeur ons dit verdien om ingelaat te word in die teenwoordigheid van die Here. So bly daar dan natuurlik heeltemal niks oor van die leer van genade alleen en Christus alleen nie. Dan hang dit van ons goeie werke af of ons mag inkom en mag lewe.
Ek kan talle argumente noem waarmee ek klinkklaar kan bewys dat dit nie oor goeie werke gaan waardeur ons dit self verdien om in te gaan nie. Ek gaan vandag net enkele argumente noem.
In die eerste plek moet ons Psalm 15 nie losmaak van Psalm 14 nie. En daar in Psalm 14 word ‘n dik streep getrek deur ons vermoeë om self, deur ons goeie werke, die deur na God se paleis oop te beur. Want daar staan die verdoemende woorde: Die HERE het uit die hemel neergesien op die mensekinders, om te sien of daar iemand verstandig is, wat na God vra. Hulle het almal afgewyk, tesame het hulle ontaard; daar is niemand wat goed doen, ook nie een nie. (14:2,3) As ons daarom uiteindelik die werke van Psalm 15:2-5 doen, sal daar ‘n wonder van God moet gebeur. Dan sal die werke nie ons werke wees nie, maar syne.
Tweedens moet u sien hoe wonderlik dit gaan met hierdie man van Psalm 15: Nog voordat hy die antwoord het, gaan hy reeds deur die gebed by God in en dan ontvang hy die antwoord, nog voordat hy aan enige eise kon voldoen. Dit is genade.
Derdens en veral wil ek u wys op die Naam HERE (Jahwe), waarmee die Psalmdigter begin. Dit is die verbondsnaam. Dit is die Naam wat spreek van die HERE se genadeverbond. Dit is ‘n Naam tot oorlopens toe vol van evangelie. Daarom alreeds kan ons weet dat dit in Psalm 15 nie gaan oor ‘n hoop wettisisme nie, maar oor werke danksy God se genade.
This entry was posted on Augustus 4, 2020, in Psalms van Christus.	Lewer kommentaar
This entry was posted on Julie 20, 2020, in Ongekategoriseerd.	Lewer kommentaar
My liewe broeders en susters in die Here Jesus Christus.
Ek dink so baie aan julle in hierdie so oneindige swaar tyd van Covid-19, dood, werkverlies, angs, onsekerheid en swaarmoedigheid.
Maar in hierdie tsunami wil ek julle graag wys op Jesaja 43:1: Maar nou, so sê die HERE, jou Skepper, o Jakob, en jou Formeerder, o Israel: Wees nie bevrees nie, want Ek het jou verlos; Ek het jou by jou naam geroep; jy is myne!
Daardie woorde van Jesaja slaan ook op ons doop.
Daardie dag toe die Hére – let wel: die Hére, nie ’n mens nie maar ’n dominee nie – jou gedoop het in die Naam van die Vader en die Seun en die Heilige Gees, het Hy JOU PERSOONLIK aangespreek. Met die doop het die Here nie sommer so in die bondel vir die mense in die kerk gesê: Ek wil JULLE Vader wees en my Seun en my Heilige Gees aan julle skenk, nie. Nee, Hy het heel, heel persoonlik gesê: Broeder X/suster Y, Piet, Sannie, ek wil JOU Vader wees. Met jou doop het die Here met die vinger na JOU gewys en sou op die man af, so op die vrou af, so intiem persoonlik, so gelaai met sekerheid, vir JOU gesê: Broeder X/suster Y, Piet, Sannie, Ek wil JOU Vader wees.
By die doop het Hy JOU jou by JOU naam geroep. Toe het Hy vir JOU gesê: JY, ja JY, is myne! Ek is JOU Vader op grond van die kosbare bloed van my Seun.
By die doop het Hy sy hand op jou persoonlik gelê, om dit danksy Christus nooit meer los te laat nie.
En wat ’n Vaderhand is dit nie! Dit is ’n Hand wat in onbeskryflike groot liefde, Goddelike liefde, ewigheidsliefde, sy eie Seun op die altaar van Golgota, die altaar van die kruis gelê het.
Só lyk die hand wat ons vashou en die hand wat ons gedoop het.
Daarom kan jy ook in die nood van nou met blye sekerheid, op grond van die volmaakte kruisoffer van Christus, saam met Paulus jubel: Want ek is versekerd (op grond van Rom 8:31-34 = op grond van die werk van Christus) dat geen dood of lewe of engele of owerhede of magte of teenwoordige of toekomende dinge of hoogte of diepte of enige ander skepsel ons sal kan skei van die liefde van God (die Vader) wat daar in Christus Jesus, onse Here, is nie. (Rom 8:38,39). Ook nie hierdie vreeslike siekte en alles wat daarmee saamgaan nie.
Toe Martin Luther in die storm van die Reformasie was, het hy een aand in sy kloosterkamer gesit. En die duiwel het aan hom geruk en hom tot twyfel en angs probeer bring – soos Hy ook aan ons ruk in groot bedreiging en doodsgevaar en onsekerheid. Hy het dit so oneindig swaar en moeilik gehad. Maar toe het Martin Luther ’n stuk kryt gevat en op sy tafel geskryf: Ek is gedoop. En toe het Luther heerlike heerlik rus gevind.
Op grond van ons doop kan ons saam met Asaf (Psalm 73, in die beryming van Totius) juig:
Nogtans sal ‘k altyd by U bly;
niks sal my van u liefde skei –
U wat my regterhand gevat het,
vir wie ‘k van harte liefgehad het.
U sal my voortlei deur u raad,
O God, my Hulp, my Toeverlaat,
en ná die dag van aardse stryd,
my opneem in u heerlikheid.
Wie het ek in die hemel, HEER –
wie kan ek newens U begeer?
Wat het ek waar my hart, onrustig,
hom op die aarde=in kan verlustig?
Beswyk dan ooit in bitter smart
of bange nood my vlees en hart,
dan sal U wees vir my gemoed
my rots, my deel, my eewge goed.
Saam met Asaf (Ps 73:1) sê ons: Waarlik (Waaragtig), die Here is altyd goed vir ons, kom wat wil. Hy is ook goed vir ons as daar swaar nood op ons lewenspad kom.
Hy is ALTYD GOED vir sy kinders. Ook in die storm van Covid-19 of wat ook al. Dit is VERSEKER (voorwaar) deur en danksy die kruis.
DINK AAN JOU DOOP! Dit is bedoel ook vir donker oomblikke en storms soos nou. Met die oog op tye soos hierdie onder andere het die Here sy doop gegee.
Dink dan aan jou doop, dat God daar so persoonlik vir JOU gesê het: JY, ja JY, is myne!
Die doop is Sy spreke, sy brief, aan jou persoonlik in die nood.
This entry was posted on Julie 17, 2020, in Ongekategoriseerd.	Lewer kommentaar
This entry was posted on Julie 15, 2020, in Psalms van Christus.	Lewer kommentaar
(59) Psalms van Christus
Psalm 15 (1): die lewens-vraag
Psalm 15:1 begin met die vraag: Here, wie mag vertoef in u tent? Wie mag woon op u heilige berg?
Dit is ‘n lewens-vraag. Dit gaan oor lewe.
Weet julle wat is lewe, werlik lewe, ewige lewe, lewe in die ware en volle sin van die woord? Dit is om te mag kom in die teenwoordigheid van die HERE en te mag verkeer in die teenwoordigheid van die HERE.
In Eksodus 40:34 lees ons hoe die HERE onder sy volk kom woon het. Die wolk het die tent van samekoms oordek het, en die heerlikheid van die HERE het die tabernakel vervul. Dit was die teken dat die HERE daar sy intrek geneem het in die midde van die volk. Dieselfde hoor ons ook van die tempel van Salomo (1 Konings 8:10,11).
Daar in die tabernakel en tempel, op sy heilige berg, het die HERE dus gewoon. Dit was die besondere van tabernakel en tempel. Tabernakel en tempel was ‘n stukkie van die paradys wat was (Genesis 2&3) en ‘n voorsmaak van die paradys ( die nuwe aarde) wat kom. Daar het die gelowiges van die Ou Verbond God ontmoet en sy stem gehoor soos eens in die paradys. ‘n Mens kan dit daarom so goed verstaan dat elke gelowige Israeliet daarna verlang het om na die tabernakel of later na die tempel te gaan. Hulle wou so sielsgraag by die HERE, voor sy aangesig wees. Dit was immers lewe. Daar in die tabernakel en tempel het die HERE sy heerlike evangelie in al die offers en seremonies aan hulle geopenbaar. Hulle kon Christus aanskou, Christus, wat ons lewe is (Kol.3:4)
In Psalm 27:4 hoor ons die Psalmdigter sê wat sy grootste begeerte. Hy sê daar: een ding het ek begeer. Daardie een ding het ek begeer, kan ons letterlik vertaal: dit was my grootste begeerte. En dan spel hy sy grootste begeerte uit: dat ek al die dae van my lewe mag woon in die huis van die HERE, om die lieflikheid van die HERE te aanskou en te ondersoek in sy tempel.
Daar was vir hulle niks mooier en iets waarna hulle meer verlang het as na die huis van God en die HERE se teenwoordigheid daar en die altare, wat spreek van die evangelie nie: Hoe lieflik is u woninge, o HERE van die leërskare! My siel verlang, ja, smag na die voorhowe van die HERE; my hart en my vlees jubel uit tot die lewende God. Selfs vind die mossie ‘n huis en die swaweltjie ‘n nes vir haar, waar sy haar kleintjies neerlê, (en ek vind rus in u huis, by) u altare, HERE van die leërskare, my Koning en my God! Welgeluksalig is hulle wat woon in u huis; hulle prys U gedurig.
Hoe wonderlik-mooi vat Totius dit nie saam in sy beryming van Psalm 43 nie:
‘n eewge vreugde bied.
Vandag het ons nie meer ‘n tempel van steen nie. Die kérk is die tempel van die Here. Daar is Hy teenwoordig kragtes sy belofte (Matteus 18:20: waar twee of drie in my Naam vergader, daar is Ek in hul midde). Dit maak elke erediens tot iets heel, heel besonders en iets waarna ons net soos die Ou Testamentiese gelowiges hunker: Ons gaan daarheen om die Heere te ontmoet en om sy evangelie, sy lieflikhede, sy Christus te geniet.
Uiteindelik het tabernakel, tempel en kerk heengewys na die ewige lewe in sy vervulling, die lewe in sy volheid in die hiernamaals. Dit het vir Paulus die sterwe wins gemaak: dat hy dan met Christus sal wees en dit was vir hom verreweg die beste (Filippense 1:23).
Ons kan ook nog die gebed noem: Gebed is om aan die hand van Christus in te gaan in God se troonsaal, in sy salige teenwoordigheid.
Maar nou weer die groot vraag van vers 1: Wie mag nou en in die ewigheid in die HERE se teenwoordigheid kom en altyd by Hom bly? Is dit almal? Is dit alle kerkmense? Of is dit net sommige lidmate?
Die vraag wil ek DV in die volgende paar oordenkings oor Psalm 15 behandel.
This entry was posted on Julie 9, 2020, in Psalms van Christus.	Lewer kommentaar
Sluit aan by 1 218 ander intekenaars
Argiewe Kies Maand Augustus 2020 Julie 2020 April 2020 Maart 2020 Februarie 2020 Januarie 2020 Desember 2019 November 2019 Oktober 2019 Februarie 2019 Augustus 2018 Julie 2018 Junie 2018 Mei 2018 April 2018 Maart 2018 Februarie 2018 Januarie 2018 Desember 2017 Oktober 2017 Mei 2017 Maart 2017 Februarie 2017 Januarie 2017 Desember 2016 November 2016 Oktober 2016 Junie 2016 Mei 2016 April 2016 Maart 2016 Februarie 2016 Januarie 2016 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Desember 2014 Augustus 2014 Mei 2014 Oktober 2013 September 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010
38 028 hits
(61) Psalms van Christus ahbogaards.wordpress.com/2020/08/04/61-… 1 week ago
Covid-19-genade ahbogaards.wordpress.com/2020/07/20/cov… 3 weeks ago
Onder swaar beproewing, Covid-19 en die troos van jou doop. ‘n Brief aan my mede-gelowiges ahbogaards.wordpress.com/2020/07/17/ond… 3 weeks ago
(60) Psalms van Christus ahbogaards.wordpress.com/2020/07/15/60-… 4 weeks ago
(59) Psalms van Christus ahbogaards.wordpress.com/2020/07/09/59-… 1 month ago